Bjørn Kjellby er norsk fisker. Han har netop købt et dansk fiskefartøj af Brian Bloch Larsen fra Hanstholm. Nu er han dækket ind. Men det kan være, han skal på bådmarkedet igen. - Får vi overkapacitet eller lyst til at købe flere kvoter, så er vi på jagt efter et lignende skib, siger han til TV MIDTVEST. Og han er ikke den eneste. Den norske interesse for danske både er stigende. - Jeg kender til flere norske rederier, der er på udkig efter gode fiskeskibe. For dem kan det her være en mulighed, uddyber han. Dansk-norsk fisker: Noget af det samme Rudolf Thomsen fra Hirtshals har sejlet under norsk flag i et par år. For ham har det ikke ændret alverden at blive opkøbt af naboerne mod nord. Og så alligevel. - Det er udmærket. Det er jo noget af det samme jo. Det er bare, at de dér fucking norske penge ikke er noget værd, griner han. Tyve procent af omsætningen på fiskeriauktionen i Hanstholm kommer i dag fra norske fisk.

Opsummering:
En norsk fisker har netop købt en kutter i Hanstholm. Flere af hans norske kolleger kan være på vej med lignende køb i fremtiden, mener han.